জোকা-পৈলান থেকে বিটি রোড বা বারাসাত---সব জায়গাতেই কিন্ত্ত এই একই দৃশ্য৷ কোথাও বাড়ির মাথার ওপর থাকছে সবুজে ঘেরা স্কাই-ওয়াক, কোথাও আবার দেওয়াল জুড়ে গাছ৷ কোথাও বা ন্যাচারাল লেকে রীতিমতো নৌকাবিহারের ব্যবস্থা৷ এরকমই একটি প্রজেক্ট সিদ্ধা ইডেন লেক ভিলা৷ ইকোলজিকাল ব্যালেন্স বজায় রাখার জন্য প্রায় সতেরো একরের লেক পরিষ্কার করে সেখানে মাছ চাষ চলছে৷ আবার বিনায়ক গ্রুপের প্রজেক্টে থাকতে চলেছে পাখিরালয়৷ তার প্রস্ত্ততিও শুরু হয়ে গিয়েছে এখন থেকেই৷ সবুজ গাছের চাঁদোয়া করে, পাখির বাসার আদলে তৈরি হয়ে গিয়েছে পাখির থাকার জায়গা৷ নিয়মিত জল আর খাবার দেওয়ার ব্যবস্থা করবেন কর্তৃপক্ষই৷ নিউটাউনের স্থানীয় একটি প্রজেক্টে থাকতে চলেছে বনবিতান৷ এখানে প্রায় কুড়ি একর জায়গা জুড়ে থাকবে নানা ধরনের গাছ৷ শাল, সেগুন, মহুয়া, বট গাছ গিয়ে সাজানো থাকবে এই বনবিতান৷ তবে এ বিষয়ে এর থেকে বেশি কিছু এখনই বলতে চাইছেন না কর্তৃপক্ষ৷ নরেন্দ্রপুরের স্কাইলার্ক হাইটস-এ প্রাকৃতিক লেকে থাকবে নৌকাবিহারের ব্যবস্থা৷ জলাশয়ের কিছুটা জায়গা জুড়ে তৈরি হবে দ্বীপ৷ সেখানে থাকবে নানারকম ফুলের গাছ৷ যদিও নির্মাণ এখনও শেষ হয়নি, কিন্ত্ত এই দ্বীপে গাছ লাগানো হয়ে গিয়েছে এর মধ্যেই৷